FÆLLES HOLDNING (EF) Nr. 7/2005

fastlagt af Rådet den 15. november 2004

med henblik på vedtagelse af Europa-Parlamentets og Rådets forordning (EF) nr. /2005 af … om ændring af Rådets forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, og (EØF) nr. 574/72 om regler til gennemførelse af forordning (EØF) nr. 1408/71

(2005/C 38 E/02)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 42 og 308,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter høring af Regionsudvalget,

efter proceduren i traktatens artikel 251 (2), og

ud fra følgende betragtninger:

Der bør foretages visse ændringer i forordning (EØF) nr. 1408/71 (3) og (EØF) nr. 574/72 (4) for at tage hensyn til EF-Domstolens seneste retspraksis, for at lette anvendelsen af forordningerne og for at afspejle de ændringer i socialsikringslovgivningen, der er foretaget i medlemsstaterne.

For at tage hensyn til den seneste retspraksis bør man drage konsekvenser af dommene i sagen Johann Franz Duchon mod Pensionsversicherungsanstalt der Angestellten (5) og i sagen Office national de l'emploi mod Calogero Spataro (6) .

Dommene i sag Friedrich Jauch mod Pensionsversicherungsanstalt der Arbeiter og sag Ghislain Leclere og Alina Deaconescu mod Caisse nationale des prestations familiales (7) om begrebet særlige ikke-bidragspligtige ydelser gør det af retssikkerhedsårsager påkrævet at præcisere de to kumulative kriterier, der skal være opfyldt, for at sådanne ydelser kan opføres i bilag IIa til forordning (EØF) nr. 1408/71. På dette grundlag bør bilaget revideres under hensyntagen til de ændringer, der er foretaget i medlemsstaternes lovgivning for så vidt angår denne type ydelser, som er genstand for en særlig koordinering på grund af deres blandede karakter. Endvidere er det vigtigt at præcisere, hvilke overgangsbestemmelser der gælder for den ydelse, som er genstand for Jauch-dommen, for at beskytte modtagernes rettigheder.

På grundlag af retspraksis vedrørende forholdet mellem forordning (EØF) nr. 1408/71 og bestemmelserne i de bilaterale overenskomster om social sikring er det nødvendigt at revidere bilag III i den pågældende forordning. Opførelse i bilag III, del A, er kun berettiget i to tilfælde, nemlig hvis ydelserne er mere fordelagtige for vandrende arbejdstagere (8) , eller hvis de vedrører særlige og usædvanlige situationer, oftest forbundet med historiske omstændigheder. Endvidere er der ingen grund til at tillade opførelse i del B, undtagen hvis situationer, der objektivt set er helt usædvanlige, begrunder en fravigelse fra artikel 3, stk. 1, i den nævnte forordning og af artikel 12, 39 og 42 i traktaten (9) .

For at lette anvendelsen af forordning (EØF) nr. 1408/71 bør der opstilles visse bestemmelser dels vedrørende tjenestemænd og dermed ligestillede personer dels vedrørende arbejdstagere, der hører til det kørende, sejlende eller flyvende personel i virksomheder, som foretager international befordring af passagerer eller gods ad jernbane, landevej, luftvejen eller indre vandveje, og det bør ligeledes præciseres, hvilke metoder der skal anvendes ved fastlæggelsen af det gennemsnitsbeløb, som skal tages i betragtning i forbindelse med artikel 23 i nævnte forordning.

Revisionen af bilag IIa til forordning (EØF) nr. 1408/71 vil medføre, at nogle af de eksisterende ydelser udgår, og at der tilføjes visse nye ydelser under hensyntagen til ændringer i visse medlemsstaters nationale lovgivning. I sidstnævnte tilfælde må disse medlemsstater overveje, om der er behov for overgangsordninger eller bilaterale løsninger for at tage hensyn til situationer, hvor personers velerhvervede rettigheder berøres af sådanne ændringer —

UDSTEDT FØLGENDE FORORDNING:

Artikel 1

Forordning (EØF) nr. 1408/71 ændres således:

hvis finansiering udelukkende stammer fra obligatorisk beskatning til dækning af generelle offentlige udgifter, og hvor betingelserne for tilkendelse og beregning af ydelserne ikke afhænger af et bidrag fra ydelsesmodtagerens side. Dog skal ydelser, der tilkendes som supplement til en bidragspligtig ydelse, ikke betragtes som bidragspligtige ydelser alene af den grund og

enten at supplere, erstatte eller yde et tillæg til dækning af de risici, der er omfattet af de i stk. 1 omhandlede sociale sikringsområder, og garantere de pågældende personer et eksistensminimum under hensyn til de økonomiske og sociale forhold i den pågældende medlemsstat eller

visse bestemmelser i overenskomster om social sikring, som medlemsstaterne har indgået inden datoen for denne forordnings anvendelse, såfremt de er gunstigere for modtagerne eller er en følge af specifikke historiske omstændigheder og har en tidsbegrænset virkning, hvis disse bestemmelser er opført i bilag III.«.

Hvis retten til ydelser efter en medlemsstats lovgivning er betinget af, at der i løbet af en nærmere fastsat periode forud for forsikringsbegivenhedens indtræden (referenceperioden) er tilbagelagt en minimumsforsikringsperiode, og hvis perioder, i løbet af hvilke der er udredet ydelser efter denne medlemsstats lovgivning, eller perioder med børnepasning på denne medlemsstats område forlænger denne referenceperiode, forlænges den nævnte referenceperiode ligeledes med perioder, i løbet af hvilke der er udredet invalide- eller alderspension eller ydelser ved sygdom, arbejdsløshed, arbejdsulykke eller erhvervssygdomme i henhold til en anden medlemsstats lovgivning samt perioder med børnepasning på en anden medlemsstats område.«.

7. Indgives den ansøgning, der er omhandlet i stk. 4 eller 5, efter udløbet af to år efter 1. januar 2005, erhverves de rettigheder, som ikke er bortfaldet eller forældet, fra datoen for indgivelsen af ansøgningen, med forbehold af eventuelle gunstigere bestemmelser i en medlemsstats lovgivning.

6. Indgives den ansøgning, der er omhandlet i stk. 4 eller 5, inden udløbet af to år efter den 1. januar 2005, erhverves rettighederne i medfør af denne forordning med virkning fra denne dato, uden at nogen medlemsstats lovbestemmelser om bortfald eller forældelse af rettigheder kan gøres gældende over for den pågældende.

1. Bilag II, del I, afsnit »D. TYSKLAND« og »R. ØSTRIG«, som ændret ved Europa-Parlamentets og Rådets forordning (EF) nr. …/2005 af … om ændring af Rådets forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, og (EØF) nr. 574/72 om regler til gennemførelse af forordning (EØF) nr. 1408/71 (10) , giver ikke ret til ydelser for det tidsrum, der ligger forud for 1. januar 2005.

Artikel 2

Forordning (EØF) nr. 574/72 ændres således:

Artikel 3

Denne forordning træder i kraft dagen efter offentliggørelsen i Den Europæiske Unions Tidende.

Artikel 1, nr. 9), vedrørende artikel 95f i Rådets forordning (EØF) nr. 1408/71, bilag I, nr. 1, litra a) og b), og bilag II, nr. 2 og 4, finder anvendelse fra den 1. januar 2005.

(1) EFT C 80 af 30.3.2004, s. 118.

(2) Europa-Parlamentets udtalelse af 11.3.2004 (EUT C 102 E af 28.4.2004, s. 804), Rådets fælles holdning af 15.11.2004 og Europa-Parlamentets holdning af ...... (endnu ikke offentliggjort i EUT).

(3) EFT L 149 af 5.7.1971, s. 2. Opdateret ved forordning (EF) nr. 118/97 (EFT L 28 af 30.1.1997, s. 1), senest ændret ved Europa-Parlamentets og Rådets forordning (EF) nr. 631/2004 (EUT L 100 af 6.4.2004, s. 1) og ophævet, med virkning fra ikrafttrædelsen af gennemførelsesforordningen, ved Europa-Parlamentets og Rådets forordning (EF) nr. 883/2004 (EUT L 166 af 30.4.2004, s. 1).

(4) EFT L 74 af 27.3.1972, s. 1. Senest ændret ved Europa-Parlamentets og Rådets forordning (EF) nr. 631/2004 (EUT L 100 af 6.4.2004, s. 1).

(5) Dom af 18. april 2002, sag C-290/00 (Sml. 2002 I, s. 3567).

(6) Dom af 13. juni 1996, sag C-170/95 (Sml. 1996 I, s. 2921).

(7) Dom af 8. marts 2001, sag C-215/99 (Sml. 2001 I, s. 1901) og dom af 31. maj 2001 i sag C-43/99 (Sml. 2001 I, s. 4265).

(8) Domstolen har nævnt princippet om den gunstigste behandling i dom af 7. februar 1991, sag C-227/89, Sml. 1991 I, s. 323; dom af 9. november 1995, sag C-475/93, Sml. 1995 I, s. 3813; dom af 9. november 2000, sag C-75/99, Sml. 2000 I, s. 9399, og dom af 5. februar 2002, sag C-277/99, Sml. 2002 I, s.1261.

(9) Dom af 30. april 1996, sag C-214/94, Sml. 1996 I, s. 2253;

dom af 30. april 1996, sag C-308/93, Sml. 1996 I, s. 2097;

dom af 15. januar 2002, sag C-55/00, Sml. 2002 I, s. 413.

(10) EUT L ….«

Forordningens artikel 79a finder tilsvarende anvendelse på beregningen af pensioner til børn, der har mistet begge forældre eller en af dem, samt forhøjelser eller tillæg til pensioner for børn fra en pensionsordning for liberale erhvervssammenslutninger (Kammern der Freien Berufe).«.

Ved beregningen af det i forordningens artikel 46, stk. 2, litra a), omhandlede teoretiske beløb i forbindelse med ydelser eller delydelser i henhold til en pensionsordning for liberale erhvervssammenslutninger (Kammern der Freien Berufe), der udelukkende finansieres gennem en opsparingsbaseret pensionsordning eller på grundlag af en pay-as-you-go-ordning, skal den kompetente institution for hver forsikringsmåned, der er tilbagelagt efter enhver anden medlemsstats lovgivning, tage udgangspunkt i kapital i forhold til den kapital, der faktisk er optjent i den pågældende pensionsordning, eller som anses for at være optjent i pay-as-you-go-ordningen, samt i antallet af måneder i forsikringsperioderne under den pågældende pensionsordning.

Forordningens artikel 79a finder tilsvarende anvendelse ved beregningen af pensioner til børn, der har mistet begge forældre eller en af dem, samt forhøjelser eller tillæg til pensioner for børn fra en pensionsordning for liberale erhvervssammenslutninger.«.

Ved beregningen af det i forordningens artikel 46, stk. 2, litra a), omhandlede teoretiske beløb i pensionsordninger for liberale erhverv skal den kompetente institution for hvert forsikringsår, der er tilbagelagt efter enhver anden medlemsstats lovgivning, tage udgangspunkt i de gennemsnitlige, årlige pensionsrettigheder, der via indbetaling af bidrag er erhvervet i perioden for medlemskab af den kompetente institution.

»Pensionsforsikringsordningerne for (Assicurazione pensioni per):

»Artikel 10 i den nordiske konvention om social sikring af 15. juni 1992 om dækning, i tilfælde af sygdom under ophold i et andet nordisk land, af merudgifter ved hjemrejse til bopælslandet som opstår, fordi vedkommende som følge af sygdommen må benytte en rejseform, der er dyrere end den, han ellers ville have anvendt.«.

»Artikel 8, stk. 1, stk. 2, litra b), og stk. 3, artikel 9-11 og kapitel I og IV, for så vidt de vedrører nævnte artikler, i konvention om arbejdsløshedsforsikring af 31. maj 1961 i tilknytning til anmærkningen i protokol af 14. juni 1980 (anerkendelse af forsikringsperioder for arbejdsløshedsydelse i tilfælde af, at bopælen overføres fra en medlemsstat til en anden).«.

»Artikel 10 i den nordiske konvention om social sikring af 15. juni 1992 om dækning, i tilfælde af sygdom under ophold i et andet nordisk land, af merudgifter ved hjemrejse til bopælslandet som opstår, fordi vedkommende som følge af sygdommen må benytte en rejseform, der er dyrere end den, han ellers ville have anvendt.«.

»Artikel 10 i den nordiske konvention om social sikring af 15. juni 1992 om dækning, i tilfælde af sygdom under ophold i et andet nordisk land, af merudgifter ved hjemrejse til bopælslandet som opstår, fordi vedkommende som følge af sygdommen må benytte en rejseform, der er dyrere end den, han ellers ville have anvendt.«.

Punkt 2, 3b), 5, 6, 7, 8, 9, 13, 16, 17, 19, 22, 23, 24, 48, 50, 51, 52, 53, 54, 58, 61, 62, 64, 69, 71a) og c), 73a) og b), 74, 75, 83a), b), c), d), e), f), g), 85, 88, 89, 111, 112, 113, 114, 118, 121, 122, 124, 127, 128, 129, 130, 131, 132, 136, 139, 140, 145, 146, 147, 148, 149, 153, 156, 157, 159, 162, 163, 164, 165, 169, 172, 173, 175, 178, 179, 184, 188, 190, 193, 194, 195, 237, 238, 240, 243, 244, 245, 265, 270, 271, 272, 274, 277, 278, 279, 288, 289, 299, 300.

Under hensyn til bestemmelserne i denne forordnings artikel 6 skal det bemærkes, at de bestemmelser i bilaterale overenskomster, der ikke henhører under denne forordnings anvendelsesområde, og som fortsat er gældende mellem medlemsstaterne, ikke er opført i dette bilag, bl.a. bestemmelser vedrørende sammenlægning af forsikringsperioder tilbragt i et tredjeland.«.

Invaliditetsydelse (Disability Living Allowance and Disability Working Allowance Act 1991 af 27. juni 1991, afsnit 1, og Disability Living Allowance and Disability Working Allowance (Northern Ireland) Order 1991 af 24. juli 1991, artikel 3).

Kompenserende tillægsydelse (forbundslov af 9. september 1955 om almindelig socialforsikring — ASVG, forbundslov af 11. oktober 1978 om socialforsikring for personer beskæftiget i handelssektoren — GSVG og forbundslov af 11. oktober 1978 om socialsikring for landbruget — BSVG).

»Moderskabspakken, moderskabsydelsen og støtte i form af et engangsbeløb med det formål at kompensere for omkostninger til international adoption i henhold til loven om moderskabsydelser.«

Bundesminister für soziale Sicherheit, Generationen und Konsumentenschutz (forbundsministeren for social sikring, generationsspørgsmål og forbrugerbeskyttelse) i forståelse med den respektive offentlige forvaltning med hensyn til særordninger for tjenestemænd og i forståelse med det respektive pensionsinstitut med hensyn til pensionsordninger for liberale erhvervssammenslutninger (Kammern der Freien Berufe)«.

RÅDETS BEGRUNDELSE

I. INDLEDNING

Kommissionen forelagde den 27. august 2003 Rådet et forslag til Europa-Parlamentets og Rådets forordning om ændring af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, og af forordning (EØF) nr. 574/72 om regler til gennemførelse af forordning (EØF) nr. 1408/71 (diverse ændringer).

Det Europæiske Økonomiske og Sociale Udvalg afgav udtalelse den 10. december 2003.

Europa-Parlamentet afgav førstebehandlingsudtalelse den 11. marts 2004 i overensstemmelse med traktatens artikel 251.

Kommissionen forelagde derefter den 30. april 2004 et ændret forslag, hvori den i fuldt omfang accepterede de fire ændringer, Europa-Parlamentet havde vedtaget.

Rådet accepterede tre af disse ændringer i deres helhed og den fjerde med hensyn til substansen.

Rådet vedtog sin fælles holdning den 15. november 2004 i overensstemmelse med EF-traktatens artikel 251, stk. 2.

II. FORMÅL

Formålet med forordningen er at ajourføre forordning (EØF) nr. 1408/71 (1) og nr. 574/72 (2) og dermed tage hensyn til de ændringer, der er gennemført i de nationale lovgivninger, og afklare den retlige situation for så vidt angår visse artikler i nævnte forordninger. Der tages højde for EF-Domstolens seneste retsspraksis, navnlig dens kendelser vedrørende særlige ikke-bidragspligtige ydelser, der ikke kan »eksporteres«, hvis de opfylder specifikke kriterier og er anført i bilag IIa til forordning (EØF) nr. 1408/71. Forordningen tager også hensyn til kendelser vedrørende forholdet mellem forordningen og bestemmelserne i bilaterale overenskomster om social sikring, der fortsat vil være gældende, hvis de opfylder kravene for at kunne opføres i forordningens bilag III.

III. ANALYSE AF DEN FÆLLES HOLDNING

1. Europa-Parlamentets ændringer

Europa-Parlamentet vedtog fire ændringer til Kommissionens forslag.

Alle disse ændringer blev direkte medtaget i Kommissionens ændrede forslag.

2. Rådets holdning til Europa-Parlamentets ændringer

Rådet kunne acceptere følgende tre ændringer i fuldt omfang:

— Ændring 1: Formålet hermed er, at der i listen over særlige ikke-bidragspligtige kontantydelser i bilag IIa til forordning (EØF) nr. 1408/71 skal indføjes en ydelse, som er foreskrevet i den spanske lovgivning: »befordringstilskud til godtgørelse af transportudgifter«. Rådet kunne acceptere denne ændring, eftersom ydelsen fuldt ud opfylder de reviderede kriterier i den fælles holdning (dvs. den har til formål »udelukkende at sikre særlig beskyttelse af handicappede i nær tilknytning til nævnte persons sociale miljø i den berørte medlemsstat«).

— Ændring 2: Formålet hermed er, at der i listen over særlige ikke-bidragspligtige kontantydelser i bilag IIa til forordning (EØF) nr. 1408/71 skal indføjes en ydelse, som er foreskrevet i den irske lovgivning: »befordringstilskud«. Rådet kunne også acceptere denne ændring, da den fuldt ud opfylder de reviderede kriterier i den fælles holdning.

— Ændring 3: Formålet hermed er, at der i listen over særlige ikke-bidragspligtige kontantydelser i bilag IIa til forordning (EØF) nr. 1408/71 skal indføjes en ydelse, som er foreskrevet i lovgivningen i Det Forenede Kongerige: »indkomststøtte (Income support)«. Rådet accepterede også denne ændring, da den fuldt ud opfylder de reviderede kriterier i den fælles holdning.

Rådet accepterede også (med forbehold af den endelige udformning) princippet i en mundtlig ændring, der blev fremlagt af Europa-Parlamentet, og hvis formål er at opfordre medlemsstaterne til at træffe foranstaltninger til at sikre, at de negative virkninger af visse ændringer i listen over ydelser i bilag IIa (navnlig når en ydelse, fordi den er opført i bilaget, ikke længere kan »eksporteres«) afbødes for de personer, som tidligere modtog disse ydelser, ved hjælp af overgangsordninger eller bilaterale løsninger (se betragtning 6).

IV. ARTIKEL 1, STK. 5, I KOMMISSIONENS FORSLAG

Artikel 1, stk. 5, i Kommissionens forslag har til formål at ændre artikel 33, stk. 1, i forordning (EØF) nr. 1408/71, så det præciseres, at bidrag til dækning af ydelser ved sygdom og moderskab kan tilbageholdes i enhver pension eller rente, der udbetales til en pensions- eller rentemodtager, hvis den nationale lovgivning giver mulighed derfor.

Rådet har besluttet ikke at medtage denne del af Kommissionens forslag i den fælles holdning, så længe forordning (EF) nr. 883/2004 om koordinering af sociale sikringsordninger endnu ikke er trådt i kraft.

Rådet erkender behovet for en balance mellem de tilbageholdte bidrag og omkostningerne ved de præsterede ydelser, jf. artikel 33, stk. 1, i forordning (EØF) nr. 1408/71. Muligheden for at tilbageholde bidrag på grundlag af alle pensioner eller renter, der udbetales til en pensionist, er afledt af dette princip. Under reformen og forenklingen af forordning (EØF) nr. 1408/71 og på baggrund af aftalen om, at de nærmere regler for anvendelsen af den foreslåede artikel 5 (ligestilling af forhold) sammenholdt med artikel 30 (bidrag, der påhviler pensionister) i den forenklede forordning (EF) nr. 883/2004 vil blive reguleret i gennemførelsesforordningen, finder Rådet det for tidligt at træffe sådan en foranstaltning på nuværende tidspunkt. Rådet mener imidlertid også, at det må være klart, at det på grundlag af national lovgivning ikke er muligt at opkræve flere bidrag, end det ville være tilfældet, hvis den pågældende person modtog alle pensioner eller renter i medfør af denne medlemsstats lovgivning.

V. SPECIFIKKE SPØRGSMÅL I FORBINDELSE MED BILAG IIA TIL RÅDETS FORORDNING (EØF) NR. 1408/71

Kommissionens forslag tog blandt andet sigte på at ændre artikel 4, stk. 2a, og bilag IIa til Rådets forordning (EØF) nr. 1408/71, der vedrører særlige ikke-bidragspligtige ydelser, på baggrund af EF-Domstolens seneste retspraksis vedrørende klassificering af »særlige ikke-bidragspligtige ydelser«, nemlig dommene af 5. marts 1998 i sag C-160/96, Molenaar mod Allgemeine Ortskrankenkasse Baden-Württemberg (Sml. 1998 I, s. 843), 8. marts 2001 i sag C-215/99, Friedrich Jauch mod Pensionsversicherungsanstalt der Arbeiter (Sml. 2001 I, s. 1901) og 31. maj 2001 i sag C-43/99, Ghislain Leclere og Alina Deaconescu mod Caisse nationale des prestations familiales (Sml. 2001 I, s. 4265).

Særlige ikke-bidragspligtige ydelser kan defineres som en mellemting mellem »klassiske« sociale sikringsydelser og social bistand. Bilag IIa indeholder en liste over de ydelser, som personer kun kan modtage i den medlemsstat, hvor de er bosiddende, i henhold til artikel 10a i forordning (EØF) nr. 1408/71 (og som derfor ikke kan »eksporteres«, når sådanne personer flytter til en anden medlemsstat).

For at lette den frie bevægelighed for personer inden for EU har Kommissionen foreslået, at listen strømlines, og at en række ydelser, der nu er opført i bilag IIa til Rådets forordning (EØF) nr. 1408/71, fjernes fra denne liste i overensstemmelse med Domstolens retspraksis.

Rådet gav med enstemmighed sin tilslutning til de reviderede kriterier for klassificering af ydelserne i bilaget, som anført i den ændrede udgave af forordningens artikel 4, stk. 2a, jf. den fælles holdning. Disse kriterier er identiske med kriterierne i artikel 70 i forordning (EF) nr. 883/2004 om koordinering af sociale sikringsordninger med henblik på det tilsvarende bilag i nævnte forordning (bilag X). Med henblik på at bistå med den objektive anvendelse af disse kriterier blev det foreslået, at artikel 4, stk. 2a, skal tage sigte på at sikre følgende:

— ydelser af samme type, der har identiske eller tilsvarende træk, klassificeres i samme kategori for at sikre en konsekvent og sammenhængende behandling

— hvis en ydelse ikke betragtes som en »særlig« ikke-bidragspligtig kontantydelse, skal det præciseres, hvad der i givet fald er det relevante system til koordinering i henhold til artikel 4, stk. 1.

Rådet forsøgte også at nå til enighed om kriterier for optagelse af ydelser i bilag IIa og at fastlægge nogle nøglekarakteristika for handicapordninger, der vil være en hjælp i forbindelse med klassificeringen af sådanne ordninger som »ydelser, der udelukkende har til formål at sikre særlig beskyttelse af handicappede personer«. Ved at anvende denne fremgangsmåde kunne der opnås enstemmighed om klassificering af de allerfleste af ydelserne i bilag IIa, hvilket indebar en væsentlig strømlining af bilaget.

Der kunne imidlertid ikke opnås enstemmighed om Kommissionens forslag om at fjerne visse specifikke ydelser fra bilag IIa. De pågældende medlemsstater accepterede ikke, at de foreslåede kriterier skulle tjene til at definere ydelser, der var egnede til at blive medtaget i bilag IIa. Disse medlemsstater ønskede at bibeholde deres ydelser i bilaget, da de anså dem for at opfylde kravene i artikel 4, stk. 2a, og de mente ikke, at EF-Domstolens nuværende retspraksis gav grundlag for at fjerne dem fra bilaget.

For at forordningen kan vedtages på baggrund af de store fremskridt, der generelt er gjort, besluttede Rådet at lade disse ydelser blive stående i bilag IIa i afventning af EF-Domstolens fremtidige retspraksis, som vil kunne afklare de relevante kriterier og siden medføre en revision af dette bilag.

I den forbindelse fremsatte Kommissionen en erklæring til Rådets protokol, hvori det understreges, at det måske vil blive nødvendigt at revidere listen over ydelser på grundlag af ny retspraksis fra Domstolens side, især for så vidt angår de pågældende ydelser. Kommissionen erklærede, at den forbeholdt sig ret til at indbringe sagen for Domstolen og om nødvendigt forelægge et forslag med henblik på at revidere listen over ydelser i bilag IIa på grundlag af Domstolens kendelser.

Rådet vedtog også, at spørgsmålet om koordinering af ydelser til handicappede, navnlig ydelser, som fjernes fra bilag IIa til forordning (EØF) nr. 1408/71, enten i medfør af EF-Domstolens retspraksis eller i henhold til denne forordning, bør overvejes yderligere under hensyn til målene i traktatens artikel 42, så der kan fremsættes specifikke forslag inden udgangen af 2005.

VI. KONKLUSION

Rådet finder, at dets fælles holdning både opfylder de centrale mål i Kommissionens oprindelige forslag og, da den medtager ændringerne i afsnit III i denne begrundelse, i vidt omfang tager hensyn til Europa-Parlamentets førstebehandlingsudtalelse.

(1) Rådets forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet.

(2) Rådets forordning (EØF) nr. 574/72 om regler til gennemførelse af forordning (EØF) nr. 1408/71.